প্রকাশ : ২৪ অক্টোবর ২০১৯, ১০:২৬
আলোচনা, সাংস্কৃতিক অনুষ্ঠান ও নিবেদিত কবিতাপাঠে বাংলা সাহিত্যের অন্যতম প্রধান কবি শামসুর রাহমানের ৯১তম জন্মদিন উদযাপন করা হয়েছে।
বুধবার (২৩ অক্টোবর) বিকেল ৫ টায় বাংলা একাডেমি, জাতীয় কবিতা পরিষদ ও শামসুর রাহমান স্মৃতিপরিষদের উদ্যোগে কবি শামসুর রাহমানের ৯১তম জন্মদিন উদযাপন উপলক্ষ্যে বাংলা একাডেমির কবি শামসুর রাহমান মিলনায়তনে আলোচনা, কবিকে নিবেদিত কবিতাপাঠ ও সাংস্কৃতিক অনুষ্ঠানের আয়োজন করে।
জন্মদিন অনুষ্ঠানে সভাপতিত্ব করেন বাংলা একাডেমি ও শামসুর রাহমান স্মৃতিপরিষদের সভাপতি জাতীয় অধ্যাপক আনিসুজ্জামান।
কবি শামসুর রাহমানের উপরে প্রবন্ধ পাঠ করেন আবুল হাসনাত। আলোচনায় অংশ নেন বাংলা একাডেমির মহাপরিচালক কবি হাবীবুল্লাহ সিরাজী, ড. আনোয়ার হোসেন, কবি রবিউল হুসাইন, কবি ড. মুহাম্মদ সামাদ, কবি মুহম্মদ নূরুল হুদা।
কবিকে নিবেদিত কবিতা পাঠ করেন কবি আনোয়ারা সৈয়দ হক, কবি কাজী রোজী, কবি শিহাব সরকার, কবি ফারুক মাহমুদ কবি বদরুল হায়দার, কবি ফয়জুল আলম পাপ্পু, কবি এম আর মনজু, কবি গিয়াস উদ্দিন চাষা ও কবি হানিফ খান।
অনুষ্ঠানে সঙ্গীত পরিবেশন করেন কণ্ঠশিল্পী রফিকুল আলম, কণ্ঠশিল্পী আবিদা রহমান সেতু। আবৃত্তি করেন শিল্পী এনামুল হক বাবু, শিল্পী রফিকুল ইসলাম, শিল্পী নায়লা তারান্নুম কাকলি, শিল্পী মাসুম আজিজুল বাসার। নৃত্য পরিবেশন করেন সাহিদা রহমান সুরভী।
অনুষ্ঠান সঞ্চালনায় ছিলেন কবি তারিক সুজাত, ড. শাহাদাৎ হোসেন নিপু ও ড. আমিনুর রহমান সুলতান।